CELEX: 32017R1422
Language: bg
Date: 2017-08-04 00:00:00
Title: Регламент за изпълнение (ЕС) 2017/1422 на Комисията от 4 август 2017 година за определяне на референтен център на Европейския съюз, отговарящ за научния и техническия принос за хармонизирането и подобряването на методите за изследване на продуктивността и оценка на генетичната стойност на чистопородни разплодни говеда и биволи (Текст от значение за ЕИП. )

5.8.2017   
            
            
               BG
            
            
               Официален вестник на Европейския съюз
            
            
               L 204/78
            
         РЕГЛАМЕНТ ЗА ИЗПЪЛНЕНИЕ (ЕС) 2017/1422 НА КОМИСИЯТА
   от 4 август 2017 година
   за определяне на референтен център на Европейския съюз, отговарящ за научния и техническия принос за хармонизирането и подобряването на методите за изследване на продуктивността и оценка на генетичната стойност на чистопородни разплодни говеда и биволи
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1012 на Европейския парламент и на Съвета от 8 юни 2016 г. относно зоотехнически и генеалогични условия за развъждане, търговия и въвеждане в Съюза на чистопородни разплодни животни, хибридни разплодни свине и зародишни продукти от тях, за изменение на Регламент (ЕС) № 652/2014 и директиви 89/608/ЕИО и 90/425/ЕИО на Съвета и за отмяна на определени актове в областта на развъждането на животни („Регламент относно разплодните животни“) (1), и по-специално член 29, параграф 1 от него,
   като има предвид, че:
   
               (1)
            
            
               На проведеното на 15 ноември 2016 г. заседание на работната група по зоотехника към Комисията експерти от държавите членки изразиха трайната необходимост да се насърчават хармонизирането и подобряването на методите за изследване на продуктивността и оценка на генетичната стойност на чистопородни разплодни говеда и биволи, използвани от развъдни сдружения или от определени от тях трети лица.
            
         
               (2)
            
            
               В съответствие с член 29, параграф 3 от Регламент (ЕС) 2016/1012 Комисията проведе публична процедура за избор и определяне на референтен център на Европейския съюз, отговарящ за научния и техническия принос за хармонизирането и подобряването на методите по отношение на чистопородни разплодни говеда и биволи.
            
         
               (3)
            
            
               Комисията за оценка и подбор, назначена за публичната процедура, стигна до заключението, че международният център Interbull Centre отговаря на изискванията, установени в точка 1 от приложение IV към Регламент (ЕС) 2016/1012, и може да бъде натоварен с изпълнението на задачите, посочени в точка 2 от същото приложение.
            
         
               (4)
            
            
               Поради това Interbull Centre следва да бъде определен за референтен център на Европейския съюз, отговарящ за научния и техническия принос за хармонизирането и подобряването на методите за изследване на продуктивността и оценка на генетичната стойност на чистопородни разплодни говеда и биволи. Определянето подлежи на редовно преразглеждане в съответствие с член 29, параграф 3 от Регламент (ЕС) 2016/1012.
            
         
               (5)
            
            
               Настоящият регламент следва да се прилага от 1 ноември 2018 г. в съответствие с датата на прилагане, предвидена в член 69 от Регламент (ЕС) 2016/1012.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по зоотехника,
            
         ПРИЕ НАСТОЯЩИЯ РЕГЛАМЕНТ:
   Член 1
   Следният център се определя за референтен център на Европейския съюз, отговарящ за научния и техническия принос за хармонизирането и подобряването на методите за изследване на продуктивността и оценка на генетичната стойност на чистопородни разплодни говеда и биволи:
   
               Interbull Centre
            
         
               Department of Animal Breeding and Genetics
            
         
               Swedish University of Agricultural Science — SLU
            
         
               Ulls väg 26
            
         
               Box 7023
            
         
               SE — 750 07 Uppsala
            
         
               Sweden
            
         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   Той се прилага от 1 ноември 2018 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 август 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 171, 29.6.2016 г., стр. 66.